
Centralizētās funkcijas vai koplietošanas pakalpojuma attīstības plāns

1. Centralizētā funkcija vai koplietošanas pakalpojums (turpmāk – pakalpojums)
	Labklājības nozares un pašvaldību sociālās sfēras platformas "DigiSoc" (turpmāk – platforma "DigiSoc") pieejamības nodrošināšana, kas ietver šādu pakalpojumu kopumu:
1. Pašvaldību sociālo pakalpojumu administrēšana, kas ietver: 
· sociālo dienestu klienta elektroniskas lietas izveidi;
· pašvaldību sociālo pakalpojumu datu ievadi un apstrādi vienotā digitālā formātā;
· piekļuvi sociālā pakalpojuma saņēmēja komercbanku kontu datiem (tai skaitā kontu apgrozījumam);
· apstrādāto datu analītiku un datu nodošanu valsts informācijas sistēmām valsts sociālās politikas vajadzībām;
· Iztikas līdzekļu deklarācijas funkcionalitāti
· Dokumentu vadības sistēmu Namejs un Lietvaris/ELISS integrāciju platformā "DigiSoc" 
2. Valsts finansēto sociālās rehabilitācijas pakalpojumu datu apstrāde
3. Bērnu tiesību aizsardzības jomā kvalificēto speciālistu reģistrēšana



2. Pakalpojuma sniedzējs
	[bookmark: _Hlk153919595]Platformas "DigiSoc" darbības nodrošinātājs būs Labklājības ministrija (turpmāk – LM)



[bookmark: _Hlk208310581]3. Pakalpojuma rādītāji (pakalpojuma līmeņa vienošanās (SLA) līmeņi)
	Uzlabotās informācijas sistēmas, jaunizveidotā platforma "DigiSoc" un datu apmaiņas risinājumi 95 % apmērā būs pieejami tiešsaistes režīmā.
[bookmark: _Hlk212536772]Lietotāju atbalsts pēc projekta ieviešanas tiks nodrošināts divos līmeņos – pirmajā līmenī pašvaldību sociālo dienestu lietotāju atbalstam tiks iesaistīti pašvaldību palīdzības dienesti tehnisku jautājumu risināšanai sociālo dienestu darba laikā, bet otrajā līmenī tiks risināti platformas "DigiSoc" lietošanas problēmas, piesaistot LM informācijas sistēmu uzturētājus un Rīgas un Jelgavas pašvaldību otrā līmeņa atbalstu. Palīdzības dienesti tehnisku jautājumu risināšanai nodrošinās atbalstu sociālo dienestu darba laikā ar problēmas risināšanas reakcijas laiku 24 stundas pēc pieteikuma reģistrācijas un 2 stundas pēc incidenta reģistrācijas LM resursu vadības sistēmas palīdzības dienesta lietotnē. Lietotājiem būs pieejams mācību video materiāls un biežāk uzdoto jautājumu katalogs. Otrā līmeņa atbalsta speciālisti novirzīs sistēmas izmaiņu un attīstības jautājumus platformas "DigiSoc" attīstības padomei. Otrā līmeņa atbalsts un platformas "DigiSoc" uzturēšana tiks nodrošināta, pieprasot finanšu līdzekļus atbilstoši normatīvo aktu noteiktajā kārtībā.
[bookmark: _Hlk212537851][bookmark: _Hlk212535824]Lai plānotu informācijas sistēmu attīstību, tiks izveidota platformas "DigiSoc" attīstības padome LM vadībā, kas sastāv no atsevišķu sociālo dienestu un pakalpojumu sniedzēju pārstāvjiem, un Latvijas Pašvaldību informācijas un komunikācijas tehnoloģiju asociācijas pārstāvjiem, kas pārstāv visas pašvaldības, lai kopīgi vienotos par izmaiņām, papildinājumiem, jauninājumiem, piesaistot papildu finansējumu. Ikdienas uzturēšanu nodrošinās projekta finansējuma saņēmējs – LM, vienojoties par SLA nosacījumiem ar pakalpojuma saņēmējiem.



4. Pakalpojuma saņēmēju loks
	Galveno aktivitāšu īstenošanai tiks aktīvi iesaistītas ne tikai tiešās valsts pārvaldes institūcijas, bet arī pašvaldību sociālie dienesti un sociālās rehabilitācijas pakalpojumu sniedzēji 



5. Pakalpojuma sniegšanu nodrošinošais IKT risinājums
	Projekta mērķis ir digitalizēt sociālo pakalpojumu procesus, izveidot platformu "DigiSoc", uzlabot vai papildināt esošo informācijas sistēmu IKT risinājumus, tos savienojot ar valsts pārvaldē jau esošajiem IKT koplietošanas elementiem (BAE), kā arī iekļaut Eiropas Savienības Atveseļošanas un noturības mehānisma plāna un specifiskā atbalsta mērķa projektu ietvaros radītos risinājumus, piemēram, Datu izplatīšanas un pārvaldības platformas (DAGR) datu izplatīšanu, atvērtos datus.
Veiksmīgākai risinājumu dizaina izstrādei un nozares domēna arhitektūras izmaiņu plānošanai tiks piesaistīti IKT nozares eksperti-konsultanti.
Pakalpojumu sniegšanu nodrošinās šādi IKT risinājumi:
1. Sociālo dienestu klienta elektroniskas lietas izveide platformā "DigiSoc", tādējādi nodrošinot dokumentu maksimāli elektronisku apstrādi un plūsmu, attīstot kanālus dokumentu saņemšanai un nodošanai. Aktivitātē ietverti šādi apakšprocesi:
1.1. sociālo dienestu piekļuve komercbanku kontu datiem (tai skaitā kontu apgrozījumam) atbilstoši normatīvo aktu regulējumam par mājsaimniecību ienākumu izvērtēšanu sociālās palīdzības saņemšanai;
1.2. platformas "DigiSoc" izveide pašvaldību sociālo pakalpojumu datu apstrādei un saņemšanai digitālā formātā, pašvaldību dienestu un valsts institūciju funkciju izpildei;
1.3. pilnveidota apstrādāto datu statistika un tās nodošana valsts sistēmām valsts līmeņa datu analītikas vajadzībām, attiecīgi nodrošinot ērtāku, un kvalitatīvāku statistikas datu sagatavošanu;
1.4. izstrādāts integrācijas risinājums dokumentu vadības sistēmu Namejs un Lietvaris/ELISS saslēgumam ar IKT platformu "DigiSoc" un ieviests kā koplietošanas pakalpojums visām tām pašvaldībām, kas lieto šīs lietvedības.
2. Valsts finansēto sociālās rehabilitācijas koplietošanas vides izstrāde sadarbībā ar sociālajiem dienestiem, Latvijas Bērnu fondu u. c., kam nepieciešama datu aprite pakalpojuma īstenošanai.
3. Bērnu aizsardzības centra informācijas sistēmas būtiski papildinājumi, nodrošinot bāriņtiesu informācijas sistēmas pārlūka izveidi un nepieprasot pašvaldību bāriņtiesu darbiniekiem manuālu datu sagatavošanu.
4. Bērnu tiesību aizsardzības jomā kvalificēto speciālistu reģistrs



6. Pakalpojuma sniegšanas un saņemšanas tiesiskais regulējums un pakalpojuma ieviešanas stratēģija
	LM sagatavotais likumprojekts "Grozījumi Sociālo pakalpojumu un sociālās palīdzības likumā" (tiesību akta lietas ID 22-TA-1080), kas ietver grozījumus Sociālo pakalpojumu un sociālās palīdzības likuma 10. punktā un 14. panta otrajā daļā, paredz pašvaldību sociālo pakalpojumu datu sniegšanas obligātumu pakalpojuma saņēmējiem.
Citi normatīvie akti un tiesiskie regulējumi, kas skar projekta saturu:
· Kontu reģistra likums
· Ministru kabineta (turpmāk – MK) 2017. gada 28. marta noteikumi Nr. 186 "Kārtība, kādā kredītiestāde, krājaizdevumu sabiedrība un maksājumu pakalpojumu sniedzējs sniedz informāciju kontu reģistram un kontu reģistra informācijas lietotāji saņem kontu reģistra informāciju"
· Kredītiestāžu likums
· MK 2021. gada 22. jūnija noteikumi Nr. 393 "Kārtība, kādā pieprasa un sniedz kredītiestādes rīcībā esošās neizpaužamās ziņas, arī ziņas darījuma pārraudzības gadījumā"
· Bērnu tiesību aizsardzības likums
· MK 2014. gada 30. septembra noteikumi Nr. 587 "Valsts sociālās politikas monitoringa informācijas sistēmas noteikumi"
Lai nodrošinātu jaunizveidoto risinājumu lietošanu, pakalpojumu un informācijas sistēmu normatīvie regulējumi tiks papildināti ar prasību ievadīt sistēmās datus un rūpēties par to kvalitāti.
Projekta ietvaros jaunradītajām informācijas sistēmām tiks nodrošināta normatīvo aktu izstrāde, bet spēkā esošajiem normatīvajiem aktiem – papildināšana



7. Pakalpojuma finansēšanas pieeja1
	Nav plānots iesaistīt pakalpojuma saņēmējus.
Pakalpojums tiks finansēts no valsts budžeta pakalpojuma sniedzēja izdevumu programmas. Pēc projekta pabeigšanas LM iegādāto risinājumu uzturēšanai nepieciešamo papildu finansējumu pieprasīs normatīvajos aktos noteiktajā kārtībā, izņemot dokumentu vadības sistēmu integrācijas risinājumu, kas nav IKT platformas "DigiSoc" sastāvdaļa, bet ārējā atbalsta informācijas sistēma.
Dokumentu vadības sistēmu Namejs un Lietvaris/ELISS integrācijas izstrādi un ieviešanu pašvaldībās nodrošinās projekta sadarbības partneri Rīgas valstspilsētas pašvaldība un Jelgavas valstspilsētas pašvaldības iestāde "Jelgavas digitālais centrs". Pēc projekta beigām dokumentu vadības sistēmu integrācijas risinājuma uzturēšanu nodrošinās pašvaldības, kas saņems lietošanā projekta finansēto izstrādāto risinājumu, rakstiski apliecinot tā lietošanu vismaz 5 (piecus) gadus no projekta beigu termiņa.



[bookmark: _Hlk208311514]8. Pakalpojuma sniegšanas uzsākšanai vai izvēršanai nepieciešamā papildu valsts budžeta finansējuma apmērs un pamatojums, ņemot vērā arī ieguvumus un izmaksas2
	Koplietošanas pakalpojuma darbināšanai digitālajā vidē, informācijas sistēmu uzturēšanai, personāla atalgojumam, datu izvietošanai Latvijas Valsts radio un televīzijas centra datu centrā un licencēm (ja tādas būs nepieciešamas) LM budžetā nepieciešams papildu finansējums 2026. gadā ne vairāk kā 387 485 euro, 2027. gadā ne vairāk 787 723 euro, 2028. gadā un turpmākajos gados ne vairāk kā 793 794 euro gadā. Tas tiks prasīts normatīvajos aktos noteiktajā kārtībā.
Pakalpojuma darbināšanai nepieciešams divu līmeņu atbalsta personāls – divi sistēmas uzturētāji lietotāju atbalstam pirmajā līmenī un divi sistēmanalītiķi.



Lietotie saīsinājumi: 
BAE – IKT koplietošanas elementi
IKT – informācijas un komunikācijas tehnoloģijas
SLA – pakalpojuma līmeņa vienošanās (angl. – Service Level Agreement)

Piezīmes.
1 Saskaņā ar informatīvajā ziņojumā "Par valsts pārvaldes informācijas un komunikācijas tehnoloģiju koplietošanas pakalpojumu attīstības plānošanu un finansēšanu" (pieņemts zināšanai Ministru kabineta 2022. gada 7. jūnija sēdē (prot. Nr. 30 29. §)) definētajām centralizēto funkciju un IKT koplietošanas pakalpojumu finansēšanas pieejām. 
2 Aizpilda, ja 7. punktā norādītā izvēlētā finansēšanas pieeja paredz, ka pakalpojuma uzturēšanu pakalpojuma sniedzējs nevar nodrošināt atbilstoši esošajiem budžeta līdzekļiem un ir nepieciešama finansējuma pārdale no pakalpojuma izmantotājiem (citām valsts budžeta iestādēm) vai ir nepieciešams papildu valsts budžeta finansējums, kas tiks pieprasīts normatīvajos aktos noteiktajā kārtībā."

